CELEX: C2007/269/134
Language: et
Date: 2007-11-10 00:00:00
Title: Kohtuasi F-101/07: 3. oktoobril 2007 esitatud hagi — Cova versus komisjon

10.11.2007   
            
            
               ET
            
            
               Euroopa Liidu Teataja
            
            
               C 269/73
            
         3. oktoobril 2007 esitatud hagi — Cova versus komisjon
   (Kohtuasi F-101/07)
   (2007/C 269/134)
   Kohtumenetluse keel: inglise
   Pooled
   
      Hageja: Philippe Cova (Brüssel, Belgia) (esindaja: advokaat S. Pappas)
   
      Kostja: Euroopa Ühenduste Komisjon
   Hageja nõuded
   Hageja nõuab Avaliku Teenistuse Kohtult:
   
               —
            
            
               tühistada ametisse nimetava asutuse 29. juuni 2007. aasta otsus osas, milles sellega ei määratud hagejale personalieeskirjade artikli 7 lõikes 2 ettenähtud esmast karjäärivahemikku pikemaks ajaks kui üks aasta;
            
         
               —
            
            
               mõista kohtukulud välja Euroopa Komisjonilt.
            
         Väited ja peamised argumendid
   Hageja esitab järgmised väited:
   1.   Ametisse nimetava asutuse poolt personalieeskirjade artikli 7 lõike 2 rikkumine:
   
               —
            
            
               personalieeskirjade artikli 7 lõike 2 eesmärk on kindlustada vabade ametikohtade korral teenistuse sujuv jätkuvus; vastavalt selle sätte otsesele tähendusele peab ajutine töö ametikohal olema nii lühiajaline kui võimalik ja sel põhjusel nõuab seadus administratsioonilt lõpetada viivitamata ajutine töö, nimetades ametisse üksuse juht.
            
         
               —
            
            
               „Ajutine töö ei tohi kesta kauem kui üks aasta” viitab üksnes ajutise töö kestusele ja ei mõjuta sellele vastavat töötasu, kui ajutise töö kestust on pikendatud kauemaks kui üks aasta;
            
         
               —
            
            
               üheaastane tähtaeg ei ole absoluutse olemusega seda enam, et see tähtaeg ei ole suunatud teenistujale, vaid administratsioonile ilma võimaluseta, et seda võiks edaspidi kvalifitseerida kohustusliku, siduva või kategoorilisena; seega tuleb seda mõista tõsise meeldetuletusena administratsioonile täita vabad ametikohad nii kiiresti kui võimalik.
            
         2.   Hoolitsemiskohustuse ja hea halduse põhimõtete rikkumine
   
               —
            
            
               Eespool mainitud kohustus eeldab, et kui ametiasutus langetab ametniku seisundit puudutava otsuse, tuleb arvestada kõikide asjaoludega, mis võivad seda otsust mõjutada, ja seda tehes tuleb arvestada mitte ainult teenistuse, vaid ka asjaomase ametniku huvidega.
            
         
               —
            
            
               Selles suhtes on hea halduse põhimõte sageli seotud hoolitsemiskohustusega.
            
         
               —
            
            
               Käesoleval juhul ei täitnud komisjon oma kohustust, olles teadlik, et eelmine üksuse juht on määratud teisele ametikohale ja et ta nõustus P. Cova määramisega ajutiselt tähtajaga kauem kui üks aasta. Komisjoni tõlgendus tekitab kummalise olukorra, kus, kuigi määratud perioodiks antavad kohustused on kõrgemad, võib hagejale saada ainult esmase karjäärivahemiku, mis on piiratud 1 aastaga.